
מכרז פומבי דו שלבי מס' 31.2026 לביצוע עבודות עפר, תשתיות וסלילה, בפארק התעשיה הדרום מזרחי בנתיבות
הודעה על צירוף תוספת מס' 1 למסמכי ההליך – מענה לשאלות הבהרה

1. בהמשך למכרז שבנדון ("המכרז"), מתכבדת עיריית נתיבות ("העירייה") להשיב על שאלות ההבהרה אשר הופנו אליה בקשר למכרז. מצ"ב תוספת מס' 1 הכוללת שינויים, תוספות והבהרות למסמכי המכרז ("תוספת מס' 1").    
2. תוספת מס' 1 מהווה חלק בלתי נפרד ממסמכי המכרז, ויש לצרפה למסמכי המכרז ולהגישה חתומה יחד עמם בעת הגשת הצעתכם בחתימה וחותמת בכל עמוד. במקרה של סתירה בין הקבוע בתוספת מס' 1 לבין מסמכי המכרז יגבר הקבוע בתוספת מס' 1.
3. למונחים בתוספת מס' 1 תהיה המשמעות שנקבעה להם במסמכי המכרז, למעט אם נקבע במפורש אחרת בתוספת מס' 1.
4. פרט לאמור בתוספת מס' 1 לא יחול כל שינוי במסמכי המכרז.	
מובהר במפורש, שכל שאלה או בקשה שהופנתה לעירייה, ולא נענתה באופן מפורש במסגרת תוספת מס' 1, יש לראותה כבקשה שנדחתה.      













תוספת מס' 1      -  (שינויים, תוספות והבהרות)
	

	שם המסמך
	סעיף/מראה מקום אחר
	נושא/כותרת הסעיף
	שאלות/הערה
	מענה המזמין

	1.
	מסמך א הזמנה להציע הצעות

	5.3.2
	תנאי סף לנותני השירותים שיבצעו את הפרויקט
	נבקש לאשר כמהנדס ביצוע בפרויקט, מהנדס ביצוע אשר הינו מהנדס אזרחי בעל ניסיון מוכח של לפחות 6 שנים בניהול ביצוע פרויקטי תשתיות ובמהלך תקופה זו ניהל לפחות שני פרויקטי תשתיות בהיקף של 60 מליון שח. 
	לאור חשיבותו של מהנדס הביצוע בפרויקט זה, הבקשה נדחית.

	2
	מסמך א הזמנה להציע הצעות

	5.2.3 
	תנאי סף 
	נבקש לתקן את תנאי הסף כך שיוכר בפרויקטים המבוקשים גם ניסיון מקצועי רלוונטי שבוצע ע"י המציע כקבלן משנה בפועל, לרבות במקרים בהם ביצע את העבודות "גב אל גב" (קרי, התנהל ישירות מול ניהול הפרויקט וביצע את על תכולת הפרויקט בכל התחומים) ולא כקבלן ראשי. 

	הבקשה נדחית. 
הדרישה לביצוע הפרויקטים כקבלן ראשי נותרת.

	
	
	
	
	מבוקש להרחיב את התקופה הקבועה בתנאי לתקופה החל מ-1.1.2017.
	הבקשה נדחית

	
	
	5.2.4
	תנאי סף
	בהמשך לסעיף 5.2.2 המאפשר ביצוע עבודות מים וביוב באמצעות קבלן משנה, נבקש לאשר כי במידה וקבלן המשנה המוצע עומד בסיווג הנדרש (260 ב'-4), הוא יוכל להציג את הניסיון הנדרש בסעיף 5.2.4 (היקפי ביצוע) במקום המציע. 

	הבקשה מתקבלת בכפוף לכך שקבלן המשנה ביצע את העבודה עליה מסתמכים כקבלן ראשי.

להלן נוסח סעיף 5.2.4 המתוקן:

מציע כנ"ל אשר במהלך התקופה שמיום 1.1.2018 ועד המועד להגשת הצעות, השלים כקבלן ראשי ביצוע של פרויקט אחד של עבודות להנחת תשתיות מים וביוב (למעט עבודות אחזקה ותחזוקה שוטפות), בהיקף של 20,000,000 ₪ לפחות או שלושה פרויקטים בהיקף של 10,000,000 ₪ כל אחד מהם. 
על אף האמור בסעיף זה, מציע רשאי להוכיח עמידה בדרישת הניסיון ביחס לעבודות המים והביוב בתנאי סף זה, באמצעות ניסיון קודם של קבלן משנה מטעמו, ובלבד כי: (א) קבלן המשנה עומד בדרישת הסיווג הקבלני הרלוונטית הקבועה במכרז; (ב) העבודות עליהן מבוסס הניסיון בוצעו על ידי קבלן המשנה כקבלן ראשי; ו-(ג) ככל שהצעת המציע תזכה, עבודות המים והביוב נשוא המכרז יבוצעו בפועל על ידי אותו קבלן משנה.

	
	
	
	
	נבקש לאשר כי ניסיון מוכח בביצוע העבודות המנויות בסעיף זה יוכר גם אם בוצע על ידי המציע במעמד של קבלן משנה (ולא כקבלן ראשי).
	הבקשה נדחית.

	
	
	
	
	מבוקש להרחיב את התקופה הקבועה בתנאי לתקופה החל מ-1.1.2017.
	הבקשה נדחית.


	
	
	5.3, 5.2 
	
	מבוקש לשנות את הדרישה להוכיח את היקף הפרויקט, כאמור בסעיפים אלו, באמצעות חשבון סופי ולאפשר מנגנון אחר (כדוגמת חשבון חלקי). 
	הבקשה נדחית.

	4.
	מסמך א הזמנה להציע הצעות

	5.2.5 
	תנאי סף 
	בסעיף 5.2.5 נדרש מחזור כספי ב-3 מתוך 4 שנים, אך רשימת השנים המפורטת כוללת 5 שנים (2021-2025). נבקש הבהרה האם הכוונה היא ל-3 שנים מתוך 5 שנים, או שמא נפלה טעות סופר באחת השנים המפורטות? 
	מובהר כי הכוונה היא ל-3 מתוך 5 השנים המנויות:2021 - 2025

	5.
	מסמך ד'- כתב כמויות
	51.03.0900
	מילוי מובא ממחצבה של חומר אטום  אינרטי
	נבקש כי המזמין יבחן פעם נוספת את המחיר הנקוב בסעיף זה וזאת בשים לב לעלויות רכש חומרים ועבודה. 


	 
הבקשה נדחית. 
אין שינוי במחיר הנקוב לפריט זה.

	6.
	הבהרה יזומה מצד העירייה
	
תשומת לב המציעים כי קובץ כתב הכמויות שעלה למערכת- OneDrive בפורמט SKN היה לא תקין. העירייה תיקנה את האמור והעלתה קובץ חלופי תקין בפורמט SKN. 

	7.
	הבהרה יזומה מצד העירייה
	
מצ"ב לשאלות ההבהרה נספח 1' - דגשים מקצועיים להוראות שונות במכרז.  נספח זה מהווה חלק בלתי נפרד מהמענה לשאלות ההבהרה והוא מחייב את המציעים לכל דבר ועניין.




הצהרת המציע

אני הח"מ מצהיר ומאשר בזאת כדלקמן:
1. קראתי והבנתי את האמור במכתב הבהרה זה על כל צרופותיו ואני מסכים לכל האמור בו.
2. קראתי בעיון רב את מסמכי המכרז על נספחיהם וצרופותיהם, לרבות מכתב הבהרה זה, הבנתי את תוכנם, משמעותם והשלכותיהם, והגשתי את הצעתי לאחר שהבנתי והסכמתי לקבוע בהם והצעתי כוללת התחשבות בכל מסמכי המכרז, לרבות האמור במכתב הבהרה זה.
	חתימת המציע
	
	
	תאריך







נספח 1 
דגשים מקצועיים למכרז פומבי דו שלבי מס'  31.2026
פארק התעשיה הדרום מזרחי בנתיבות

1. נספח זה כולל דגשים מקצועיים והבהרות הניתנים למציעים לצורך הכנת והגשת הצעתם למכרז.

2. נספח זה מהווה חלק בלתי נפרד מהמענה לשאלות ההבהרה שפורסם בקשר עם המכרז, ובהתאם לכך ייחשב כחלק בלתי נפרד ממסמכי המכרז לכל דבר ועניין. 

3. בכל מקרה של סתירה, אי התאמה או דו משמעות בין הוראות נספח זה ו/או מסמכי שאלות ההבהרה לבין הוראה אחרת במסמכי המכרז, יגברו הוראות המענה לשאלות ההבהרה ונספח זה, לפי העניין, כהוראות מאוחרות ומיוחדות; ואולם, ככל שקיימת סתירה בין המענה לשאלות ההבהרה לבין נספח זה, יגברו הוראות המענה לשאלות ההבהרה, אלא אם צוין במפורש אחרת. 

4. על המציע לחתום גם על נספח זה בחתימת מורשי החתימה מטעמו ולצרפו להצעתו, כפי שנדרש ביחס למסמכי שאלות ההבהרה.
	מס"ד
	נושא

	1. 
	מידע ונושאים כלליים :
ריכוז תכולת העבודות בפרויקט: עבודות חישוף, עבודות חפירה ומילוי, עבודות בטון יצוק באתר , תשתיות מים, ביוב, ניקוז, תאורה חשמל ותקשורת ,עבודות פיתוח שכבות אספלטיות, צביעה תמרור ושילוט. וכן כל תכולה אחרת המופיעה במסמכי המכרז ו/או תידרש מזמין העבודה.

מבוקשת תשומת לב הקבלן לקריאה והבנת כל מסמכי המכרז והאילוצים בשטח ובניהם:
- מסמכי המכרז.
- אילוצי השטח וההתארגנות.
- קצב העבודה בהתאם לאבני הדרך כפי שהוגדר במסמכי המכרז
- דרישות הסדרי תנועה זמניים ותחזוקתם השוטפת למשך כל ביצוע.
- בקרת איכות לתקופת הביצוע.
- הבטחת איכות לתקופת הביצוע.
- הכנת לוח הזמנים מחייב, על ידי הקבלן.
- שיתוף הפעולה בין הקבלן המבצע לבין גורמים חיצוניים באתר והתייחסות לצרכי השטח, 
   לרבות קבלני ביצוע נוספים והיזמים בתחום האתר.
- ביצוע עבודה במקביל במספר מוקדי עבודה בו זמנית ובהתאם לדרישות המזמין.


	2. 
	תשתיות קיימות ושיתוף פעולה עם בעלי התשתית:
· על הקבלן לפעול בשיתוף פעולה ותיאום עבודות הפרויקט מול נציגי הרשות המקומית ו/או כל גוף אחר המייצג רשות מקומית, חברות תקשורת, חברת החשמל, משטרת ישראל, נציגי חברת מקורות  וכל גורם אחר רלוונטי.
· הקבלן יבדוק בעצמו ועל חשבונו את מקום המתקנים הקיימים בשטח, לרבות צנרת מים, קווי מקורות, קווי ביוב, קולחין, תיעול, חשמל, תאורה, קווי תקשורת - בין אם הם מסומנים בתוכניות ובין אם הם אינם מסומנים, בתאום עם הגורמים הרלוונטיים.
· הקבלן יהיה אחראי על ביצוע התחברות לרשת החשמל, תאורה, צנרת מים, ביוב, השקיה ותיעול, קווי תקשורת וכל גוף רלוונטי אחר ויהיה אחראי לממן על חשבונו את עלות החיבור למערכות הנדרשות לביצוע הפרויקט. 
· החפירות לגילוי המתקנים, או שימוש במכשירים מיוחדים לצורך איתורם, יהיו באחריות הקבלן ועל חשבונו, הקבלן אחראי לשלמות המתקנים הנ"ל. 


	3. 
	גידור שטחי עבודה:
· מובא לידיעת הקבלנים כי מתחם פרויקט אזור התעשיה הדרום מזרחי מגודר כיום בגדר מדברת שבוצעה על ידי העיריה.
על הקבלן יהיה להשלים את הגדר, על חשבונו, בהתאם לתוכנית ההתארגנות שתאושר לאתר. השלמת הגדר תהיה בגדר מדברת כדוגמת הקיים השטח ובתאום מול העיריה.
· הקבלן הינו האחראי הבלעדי לשמירה על אחזקת הגדרות וכן שינוי מיקום הגדרות בהתאם לעבודות שמתבצעות בשטח. מובהר כי הנ"ל על חשבון הקבלן.
· אחריות הקבלן לבצע הפרדה מובהקת ומדויקת בין האזור המאוכלס לאתר העבודה.
· בתחום התוכנית קיים קו מקורות אשר נמצא בתהליכי תאום להעתקה, על הקבלן לגדר את תוואי הקו על מנת למנוע פגיעה בתת הקרקע, זאת בהתאם להנחיית העירייה וחברת מקורות. כמו כן הקבלן יתאם מול מקורות את מיקום המעברים לכלי צמ"ה.
· לקבלן ידוע כי את מתחם אזור התעשיה חוצים שני כבישים עירונים המתחברים לכבישי נתיבי ישראל. כבישים אלו ימשיכו להיות פעילים בכל שלבי הפרויקט ואילו הקבלן יצטרך לדאוג לגידור, סידורי התנועה וההתארגנות במתחמים על חשבונו.


	4. 
	תקופת ביצוע ואבני דרך לפרויקט:
· תקופת הביצוע החוזית נקבעה מיום קבלת צו התחלת עבודה – 24 חודשים קלנדרים הכוללים בתוכם תקופת התארגנות והתקופה הנדרשת למסירת העבודות.
· התארגנות תכלול: תיאומים מול גורמים שונים, הגשת מסמכים להיתרים,  קבלת היתרים מכלל גופי התשתית והרשויות הרלוונטיות, הכנה ואישור לוחות זמנים מפורט לכלל העבודות, התארגנות בשטח, אישור קבלני משנה, אישור תכנית בקרת איכות ע"י הבטחת איכות והפיקוח, הכנת תכנית עבודה לעבודות להתקנת שילוט זמני, עב' הכנה ופירוק, עב' עפר וכל הנדרש להתחלת הביצוע באופן מושלם.
· במסמך המכרז "אבני הדרך" נקבעו אבני דרך לביצוע שלבים שונים בפרויקט.
מסמך זה מחייב התקדמות ועמידה בלוח הזמנים של הפרויקט כפי שמפורט בו. כל ההוצאות הכרוכות בהכנת לוח הזמנים, המעקב, העדכון וכו' יחולו על הקבלן ולא ישולם עבורם  בנפרד. הלוח יוכן לפי שיטת "גאנט" או שיטה אחרת שתאושר על ידי מנהל הפרויקט תוך 14 יום מקבלת צו תחילת עבודה.
· רק לאחר אישור לוח הזמנים המפורט של הקבלן ע"י מנהל פרויקט, הקבלן יוכל להתחיל בעבודתו.
· מודגש בזאת פיגור בתקופת הביצוע בעקבות אי-עמידה באבני הדרך יגרור הטלת קנסות כמוגדר במסמכי החוזה.
· מודגש כי סדר העבודות או אזורי אל געת ייקבעו על ידי המזמין בהתאם לדחיפויות  לעניין שיווקים וצרכים עירוניים אחרים. המזמין אף רשאי לדרוש מהקבלן לשנות את לוח הזמנים בהתאם לצרכים עירוניים. לקבלן לא תהיה כל טענה ותביעה בגין השינויים והדרישות. 

הבהרה נוספת לגבי אבני דרך חוזיות (מצ"ב לעיל) : 
· תנאי להתחלת אבן דרך מס' 3 היא השלמת אבן דרך 2 לרבות עמידה בכל תנאי נקודת העצירה כפי שהגדיר המזמין: חישוף השטח , פינוי כל תוצרי החישוף על חשבון הקבלן, העברת מדידה מטעם הקבלן , ביצוע מדידה של מודד האתר מטעם המזמין , התייחסות מתכנן ואישור רשמי בכתב ע"י נציגי המזמין להתקדם לאבן דרך 3.
· כל פעולה של הקבלן שלא בהתאם לאמור מהווה הפרה יסודית של ההסכם ואף תגרור סנקציות חוזיות ועצירת עבודה מיידית.


	5. 
	הסדרי תנועה זמניים ונגישות:
· בנוסף להגדרות המפרט הכללי הבין-משרדי (הספר הכחול), על הקבלן לקחת בחשבון שביצוע העבודות באתר יהיה עפ"י תוכניות  הסדרי תנועה זמניים שיוכנו על ידי הקבלן ועל חשבונו וכמו כן בהתאם לתוכנית הסדרי התנועה קבועים.
· באחריות הקבלן לתכנן תכנית בטיחות לביצוע כל העבודות הנדרשות.
· על הקבלן לבצע את עבודתו תוך התחשבות מרבית בצרכי החיים והתנועה הסדירה המתנהלים באתר במשך כל העבודה, ולעשות כמיטב יכולתו למנוע תקלות והפרעות מכל סוג שהוא. 
· הקבלן ידאג, בתחילת עבודתו, לבטיחות התנועה ובמיוחד ביציאות לכבישים ראשיים, על ידי התקנת שלטים, דגלים, פנסים, הצבת שוטרים ע"פ צורך.
· תכנון וביצוע הסדרי תנועה זמניים כלולים במחירי היחידה של הקבלן.
·  לא יוכרו תביעות של קבלן בגין עיכובים שנגרמו עקב נקיטות כל האמצעים למניעת הפרעות, לרבות ביצוע עבודות בנוכחות שוטרים או עבודות לילה.
· מובהר לקבלן כי ישנם כבישים פעילים החוצים את הפרויקט ומחלקים אותו ל 3 מתחמים. כבישים אלו יישארו פעילים במשך כל זמן העבודות והקבלן ידאג להסדרי תנועה מכל הכבישים אל אתר העבודה. 
· סקר סיכונים: 
· באחריות הקבלן לבצע סקר הערכת סיכונים לפני תחילת העבודה ובמהלכה. סקר הערכת סיכונים מטרתו לזהות ולאתר סיכונים פוטנציאלים בעבודות ובאתרים בהם מתבצעות עבודות בניה ובניה הנדסית ובאתרי הסלילה.


	6. 
	עבודות עפר, הכנות, פירוקים :
מובהר בזאת כי על הקבלן לדאוג לכל האישורים התיאומים והאישורים הנדרשים לשם ביצוע עבודות הכנה ופירוק, פינוי פסולת ועבודות העפר מול גורמים רלוונטיים בעירייה, רמ"י וכל גורם אחר.

· סילוק עודפי עפר, פסולת ותוצרי החישוף למקום מורשה ע"י הרשויות הינו כלול במחירי החפירה ו/או עבודות הפירוקים ולא תשלום תוספת בגין הנ"ל.
· חומרי בניה, פסולת, תוצרי חישוף  יפונו על ידי הקבלן ועל חשבונו למקום שפיכה המאושר על-ידי המשרד להגנת הסביבה והרשות המקומית. 
· לא תשולם בנפרד תוספת עבור הובלה לכל מרחק, מיון, פינוי והטמנה (כולל אגרה) של עודפי עפר ו/או פסולת מחוץ לגבולות האתר.
· לא תשולם תוספת עבור עבודות בתנאים מוגבלים ומיוחדים, עבור הכנות לעבודות עפר במפלסים שונים ועבודות בשיתוף עם יזמים וקבלנים נוספים שעובדים באתר.
· במסגרת פינוי החומרים יידרש הקבלן לפנות את כלל תוצרי החישוף במחירי היחידה, באחריות הקבלן לאתר ולשלם עבור מיקום פינוי תוצרי החישוף.
· 

	7. 
	מילוי מובא ואישור חומרים / ספקים .
· חומרי המילוי המובאים לאתר יסופקו ממחצבה מאושרת ע"י נציגי המזמין בלבד. לא יאושר חומר ממוחזר בפרויקט.
· על הקבלן להגיש חומרים לאישור כבר בתחילת הפרויקט כך שתהיה למזמין אפשרות לבחון את החומרים ולקבל התייחסות מתכנן - לרבות ביקורים במחצבה או במפעל רלוונטי .
· חול מצומנט (חול מיוצב) יאושר אך ורק בתערובת מוכנה ורטובה 8% צמנט  מובא ממפעל בטון  מאושר (שלבי הביצוע עפ"י מפרט כללי פרק 54.04.10.01 סעיף ב' ) CLCM מאושר לעבודה אך ורק בחוזק גבוה !
· 


	8. 
	הבהרות בתחום תיעול ניקוז: 
· מודגש כי  ניסור צנרת יבוצע במפעל בלבד.
· מודגש כי על הקבלן לספק לאתר צנרת עם אטם מובנה.
· בדיקות אטימות במערכת הניקוז יבוצעו על פי האמור במפרט הכללי פרק 57 עמוד 19 (בדיקת אטימות לקווים גרביטציונים)  - הקבלן יידרש לבצע בדיקות אטימות 100% לכלל השוחות והקווים. 


	9. 
	הבהרות בתחום הביוב ותחנת השאיבה :
· תוכן שלא הופיע בסעיף מספר 70.3.1 משאבות טבולות מותקנות בבור רטוב  במפרט המיוחד  מהירות סיבוב למנוע משאבה טבולה  : משאבה זאת בעלת מנוע חשמלי תלת פזי 8.2 ק"ו הספק מותקן משופר IE4  הפועל במהירות סיבוב 2,866 סל"ד

· קו ביוב מאסף קיים קוטר 500 – בכתבי הכמויות מופעים סעיפים עבור מילוי הקו ב CLSM  וסעיף לפירוק צנרת ביוב קוטר 500.
יצוין כי ההחלטה לביצוע מילוי/ פירוק הקו, כולו או חלקו, הינה לשיקול דעתה הבלעדית של התאגיד והעירייה וכי לקבלן לא תהיה כל טענה בנושא. 


	10. 
	בקרת איכות בפרויקט:
· באחריות הקבלן לבצע כל הפעילויות הקשורות לבקרת איכות עצמאית לרבות רכישת מערכת איכות ממוחשבת לניהול האיכות.
· הקצב עבור בקרת איכות בפרויקט הוא בהתאם לנקוב באומדן. לא תשולם תוספת עבור סעיף בקרת האיכות לרבות במקרה של התמשכות הביצוע.
· לאור היקף העבודות במכרז, יידרש הקבלן להעסיק מנהל בקרת איכות במשרה מלאה, מעבר לכך הקבלן יידרש לבקר איכות עבור תחומי העבודה: עבודות עפר וכבישים, עבודות חשמל תאורה ותקשורת, עבודות מים וביוב כל זמן שמתבצעות עבודות מסוג זה באתר. 
· חוסר באחד מבעלי התקפידים מהווה הפרה של החוזה ועלול לגרור סנקציות חוזיות ועצירת עבודה מיידית


	11. 
	הבטחת איכות
· בנוסף למוגדר במפרט בקרת האיכות המצורף במסמכי המכרז ולפני תחילת הפרויקט באחריות הקבלן ועל חשבונו להעמיד מבנה מרוהט (כמפורט במסמכי המכרז) לבקרת איכות עצמית של הקבלן ולמנהל הבטחת איכות מטעם המזמין.
· עלות של המבנה, התחזוקה השוטפת וכל ההוצאות הנלוות יחולו על חשבון הקבלן.
· מודגש בזאת שאי-עמידה בטיב האיכות בזמני הביצוע שנקבעו על-יד המפקח באתר עשויה לגרור החלטה על הטלת קנסות לפי תנאי החוזה.


	12. 
	הגדרה של שווה ערך (ש"ע):
· בכל מקום שמופיעה הגדרה של ש"ע הכוונה היא ש"ע באיכות. 
· ש"ע חייב להיות באיכות וללא תוספת עלות וזמן לביצוע.
· לאחר תחילת ביצוע, בכל מקרה בו נעשה שינוי בתוכנית הביצוע אם בשל דרישות הקבלן ואם ביוזמת המזמין, עלות הרכיב שמבוצע תקבע לפני תחילת הביצוע.
על הקבלן להגיש ש"ע בתוך חודש מצו תחילת עבודה, בקשות שיתקבלו בשלב מאוחר יותר יידחו והקבלן יידרש לבצע בהתאם למסמכי המכרז.


	13. 
	שמירה על הקיים באתר:
· על הקבלן האחריות לטובת לשמירה על המשרדים, הציוד, הכלים וכל הקיים באתר. הנ"ל על חשבון הקבלן. כל נזק שיגרם לעבודות הקבלן, טרם נמסרו, ו/או כל נזק שיגרם למשרדי הקבלן והפיקוח יהיה באחריות הבלעדית של הקבלן. לרבות פריצה וגנבת ציוד ועוד.

	14. 
	נזקים לצד ג' ולתשתיות ציבור :
· כל נזק שיגרם ע"י הקבלן או מי מטעמו  במהלך העבודות  לתשתיות ציבוריות או לצד ג' יטופל על ידי הקבלן תוך 72 שעות.
· נזק שמהווה סכנה בטיחותית או במידה וקיימת דרישה לטיפול מיידי מהעירייה, יפעל הקבלן לביצוע התיקון ללא דיחוי ובאופן מיידי. 

